**LIDL SRBIJA JE „TOP EMPLOYER“ ŠESTI PUT ZAREDOM**

**Kompanija Lidl Srbija je ponovo, šestu godinu zaredom, dobila prestižni sertifikat „Top Employer“, koji dodeljuje renomirani *Top Employers Institute*. Time kompanija potvrđuje da se nalazi među najboljim poslodavcima na nacionalnom i međunarodnom nivou i u 2026. godini, čemu u prilog govore konkurentni uslovi rada koje Lidl obezbeđuje svojim zaposlenima kao i široka paleta benefita za sve zaposlene. Osim toga, Lidl je na internacionalnom nivou nosilac i „Enterprise Seal“ sertifikata čime potvrđuje visok i ujednačen kvalitet HR praksi** **koje primenjuje u 31 zemlji u kojoj i posluje.**

„*'Top Employer' doživljavamo kao potvrdu da dugoročno i dosledno gradimo okruženje u kom ljudi mogu da rastu i razvijaju svoje potencijale od prvog dana. Ovaj sertifikat za nas ima dvostruku vrednost – on je potvrda visokih standarda u oblasti ljudskih resursa u Lidlu sa jedne strane, a sa druge, za nas u kompaniji i stalni motivator da prepoznamo nove oblasti koje možemo da unapredimo i time svakim danom učinimo Lidl još poželjnijim mestom za rad“, izjavila je* ***Ivana Marković, direktorka Direkcije ljudskih resursa i članica Uprave Lidl Srbija****.*

U okviru ovogodišnje evaluacije, Lidl je ostvario izuzetne rezultate u oblastima **privlačenja talenata, uvođenja zaposlenih u posao (onboarding), učenja i razvoja, brendiranja poslodavca i integriteta**, dok je najveći napredak zabeležen upravo u segmentu uvođenja zaposlenih u posao. Time je još jednom potvrđeno da Lidlov pristup onboarding-a prevazilazi klasične procedure i predstavlja jasno obećanje da svaki zaposleni dobija potrebnu podršku, alate i znanje kako bi se od samog početka osećao sigurno, uključeno i osnaženo. Upravo ovakav model omogućava bržu integraciju, veći stepen angažovanosti i dugoročnu uspešnost.

*„Sertifikat 'Top Employer 2026' potvrđuje posvećenost Lidla vrhunskom radnom okruženju koje osigurava dugoročan uspeh kompanije. Uz stalna unapređenja, usklađenost HR strategije sa poslovnim ciljevima dokazuje efikasnost njihovih praksi. Ponosni smo što ovo priznanje dodeljujemo kompaniji Lidl koja daje ključni doprinos unapređenju tržišta rada i standarda zapošljavanja“, istakao je* ***Adrijan Seligman, CEO „Top Employers Institute“.***

Kompanija Lidl Srbija nastavlja da ulaže u profesionalni i lični razvoj zaposlenih, stvarajući stabilno i podsticajno radno okruženje koje pruža sigurnost, jasnu orijentaciju i realne mogućnosti za napredovanje.

Nedavno najavljeno povećanje plata za zaposlene u prodaji, kartice za zaposlene u vrednosti do 50.000 dinara godišnje, bonus sistemi nagrađivanja, dodaci za godišnji odmor, privatno zdravstveno osiguranje i program podrške za zaposlene EAP (Employee Assistance Program) kroz koji zaposleni besplatno dobijaju poverljive usluge savetovanja od strane eksperata iz oblasti prava, finansija i psihologije, samo su deo paketa kompenzacija i beneficija koje imaju zaposleni u Lidlu.

**O Top Employers Institute**

Top Employers Institute je svetski priznat ekspert u proceni praksa poslovanja kompanija. Svake godine sprovodi detaljnu i nezavisnu procenu HR praksi kroz brojne kriterijume, sa ciljem da prepozna kompanije koje aktivno unapređuju radno okruženje i brinu o održivom razvoju zaposlenih. Osnovan pre tri decenije, Institut je ove godine sertifikovao 2.300 najboljih poslodavaca iz 122 zemlje/regiona na pet kontinenata. Ovi sertifikovani poslodavci pozitivno utiču na živote više od 9.000.000 zaposlenih širom sveta.

**O Lidlu**

Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.600 prodavnica i više od 230 distributivnih i logističkih centara u 31 zemlji, broji ukupno više od 382.400 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha. Kompanija Lidl je u 2024. fiskalnoj godini ostvarila prodaju od 132,1 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc grupe zabeležile ukupni prihod od 175,4 milijarde evra u istom periodu.

Lidl je u Srbiji svoje prve prodavnice otvorio u oktobru 2018. godine i trenutno ima 83 prodavnice u 48 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer“ šestu godinu zaredom.

**Kontakt za medije:**

Tamara Ivankovic, Represent Communications, Email: [tamara.ivankovic@represent.rs](mailto:tamara.ivankovic@represent.rs); Mob: +381 63 384 047

Tijana Đorđević, Represent Communications, Email: [tijana.djordjevic@represent.rs](mailto:tijana.djordjevic@represent.rs); Mob: +381 64 94 88 833

Jasmina Stakić, Represent Communications, Email: [jasmina.stakic@represent.rs](mailto:jasmina.stakic@represent.rs); Mob: +381 69 2980 839

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://kompanija.lidl.rs/press-centar)

[Instagram Lidl Srbija](https://www.instagram.com/lidlsrbija/)